मख’नाय जायोदि कक्राझार जिल्ला गुदि सोलोंथाइ मावख’गिरि जयपालसिं ब्रह्मनि आफादगिरि मासि सामलायनायाव सानजौफुआव कक्राझार जिल्लानि सिङाव थानाय गुदि फरायसालिनि सा 5, गेजेर फरायसालि सा 5 आरो गोजौ फरायसालिनि सा 5 जाफुंसार फोरोंगिरिफोरखौ फोरोंगिरि सानजों लोब्बा लाखिनानै बरायो आरो मान बावो। हादरनि 2020 इं माइथायनि साबसिन फोरोंगिरि बान्था आवग्रिनो हानाय जाफुंसार कक्राझार सोरखारी गोजौसिन गेजेर थांखिबां फरायसालिनि लोगो फोरोंगिरि गौतम देब शर्माजों लोगोसे आरो 2020 इं माइथायाव सेबाजों खुंजानाय मेट्रिक आनजादआव बांसिन नम्बर मोन्नानै उथ्रिसार जानाय फरायसा, हाइ माद्रासा आनजादआव बयनिख्रुइबो बांसिन नम्बर मोन्नाय आरो सि बि एस सिजों खुंफुंजानाय मेट्रिक आनजादआव कक्राझार डनबस्क फरायसालिनिफ्राय अल इण्डिय़ा टप 5थि मासियाव उथ्रिसारनो हानाय निल कास्यबखौबो बरायो आरो मान बावो।